wyne sculdich sijn de grave geladen te laten met
hondert authenois ende met twee hondert gruys
It de voirs wynne sal sculdich sijn hen wouten alle
jae eene corweyde te doene tot tshertogenbossche oft
tot luydick dairt hem believe sal ende dies sal
her wout betale den montcost ende de peerde uuter
herbergen lossen te weten van haven diese ete mochte
te gelijcker wijs ende des sal her wout hem noch geve
te hulpe alle jae een tabbart laken van drie ellen
It noch sal de wynne sculdich sijn hen wouten voirs
alle jae den verken te houde tot zijne troghe ende sal
de wynne opde mesthof late loepe vijftich capuyne
It noch eest vorweerde wairt sake dat her wout
quame woene opt voirs hof oft yemat anders in zijne
name die peerde hiele soe soude zij moege oute hale
oft stroe huer peerde mede te stroyen ende d voe sal
de wynne dmest hebben It noch eest vorweerde dat
her wout behoude sal half den wermoeshof soe hijte
bijden voirwynne gehadt heeft It dat her wout
hebbe sal in de beemde alle doeft half ende dan sal
hen
de wynne sculdich zijn te tesene alst hen wouten
believe sal ende des sal her wout half dleesgelt
betale ende oft soe gebuerde dat de appele met
vercocht en wordde opde boem soe sal de wynne
sculdich sijn een voeder appele dairaf te vuen tot diest
van hen wouts deele ende des sal hij den voirman
sculdich sijn den montcost te geve It de voirs
her wout sal den voirs wynne leene twee pden
de welke gestat sijn tzijnen aencomen op vivevijftich
gulden Welke lv gulden de wynne voirs yerst
betale sal tzijne afsceyden met zijne leste paymete
te weten met zijne weygelde It oft de voirs
peerden genomen worde in feyten van orlogen